Vermiste vliegtuig: ‘n Stryd teen tydSoekspanne is in ŉ stryd teen tyd gewikkel om die vlugopnemers van die vermiste Malysia Airlines vliegtuig te vind, presies vier weke nadat die vliegtuig verdwyn het. Soekspanne van verskeie lande is steeds hoopvol dat die vlugopnemers gevind kan word voor hulle batterye pap raak en daar nie langer ŉ sein uitgestuur word nie. Bakens in die vlugopnemers stuur seine uit sodat dit makliker gevind kan word maar die batterye hou net sowat ŉ maand. Die vliegtuig met 239 mense aan boord het op 8 Maart spoorloos verdwyn. Die area van die soektog is ŉ 217 000 vierkante kilometer-sone in die suidelike Indiese Oseaan sowat 1 700 km noordwes van Perth, Australië. Nagenoeg 13 millitêre vliegtuie en sowat 11 skepe is by die soektog betrokke. Twee van die skepe is met gevorderde tegnologie toegerus om die seine wat van die vlugopnemers gestuur word op te tel. Die toerusting kan seine so diep as 6 100 meter op tel. Dit kan egter net gebeur indien die skepe naby genoeg aan die vlugopnemers kom en word verder bemoeilik deur die feit dat die toerusting teen een tot vyf knoop deur die water getrek moet word om die seine op te tel. Ondersoekers hoop dat die vlugopnemers lig sal werp oor hoekom vlug MH370 van sy vlugroete van Kulala Lumpur na Beijing, afgewyk het Lees ook: Raaisel oor vermiste vliegtuig dalk nooit opgelos Voorwerpe nié deel van vermiste vliegtuigwrak Nuwe soekgebied vir vermiste vliegtuig Soektog na vermiste vliegtuigwrak duur voort Malaysia Airlines betuig meegevoel met naasbestaandes Vermiste vliegtuig het neergestort; almal aan boord oorlede Vermiste vliegtuig: Noodvergadering belê Vermiste vliegtuig: Frankryk verskaf ook satellietbeelde Vermiste vliegtuig: Nog satellietbeelde van drywende voorwerpe Nog geen teken van wrakstukke van vermiste vliegtuig Wrakstukke van vermiste vliegtuig moontlik gevind Maleisië sê vermiste vliegtuig is gekaap Maleisië ontken vermiste vliegtuig het aanhou vlieg Olieboor-werker sê hy het vermiste vliegtuig gesien Vermiste Boeing: Passasiers se selfone lui; vliegtuig steeds soek Vermiste Boeing: “Vreemde voorwerp” opgemerk Misterie om verdwene Maleisiese passasierstraler verdiep Vermiste Boeing dalk gekaap Vermiste vliegtuig het in see gestort; 239 vermis, bevestig Viëtnam Boeing met 239 passasiers vermis